Navest ću nekoliko razloga zbog kojih sam protiv ove odluke koja je dokaz da svaki korak dalje u sustavu MBO (mehaničko biološke obrada otpada) tehnologije koju ima ŽCGO Kaštijun građanima predstavlja čisti gubitak, i ekološki i financijski:

1. Kako možemo izglasavati nešto što će teretit građane (kroz cijenu računa) a da pri tome nemamo nikakvu projekciju planiranih aktivnosti kojima 1.Maj Labin namjerava ostvariti veće prihode iz kojih će moći pokrivati troškove.
* U odgovru na pitanja na aktualnom satu, čuli smo da je to već ukalkulirano u cijenu?!!!!!!! - danas tek izglasavamo odluku o nabavci vozila!
1. Glavni proizvod Kaštijuna je gorivo iz otpada (RDF) – to gorivo Kaštijun, tj. mi građani plaćamo cementarama ili spalionicama – zamislite koji apsurd ekonomije, kada kupcu plaćate svoj proizvod – odite na benzinsku, natočite gorivo, idite na blagajnu i pitajte blagajnika da vam PLATI – ne da vam naplati, nego da vam on plati što ste uzeli gorivo – bi rekao da niste normalni. Pa svi koji ovo podržavaju definitivno nisu normalni.

Ovo govorim, jer kad smo u totalnoj antiekološkoj i antiekonomskoj politici (obrnutoj – ne znam gdje toga ima), zašto ne tražiti sponzorstva od cementara kojima plaćate gorivo – da li ste pokušali s tim?

1. U planu gospodarenja otpadom RH za 2017. – 2022. piše:
* Okosnica novog sustava su reciklažni centri sa sortirnicama i kompostištima.

A što mi radimo – održavamo dno piramide, zadužujemo se za to dno i dalje forsiramo očiti promašeni sustav?

Da ne govorim da je Kaštijun u dvostrukom alarmu – već sada ima otpada do grla na deponiju i još uvijek ne zna kada će, kome i po kojoj cijeni dugoročno odvoziti RDF – što opet mi plaćamo, i odvoz i RDF.

Za kraj ću reći da je Otok Krk još 2005.g. ispunio današnje zahtjeve EU o 50% odvajanja i recikliranja. Sada smo 2019.g. – znači prije punih 14 godina. Mi to tek trebamo.

Zbog čega mi i dalje podržavamo ovaj sustav koji je protivan svemu ono što zagovara ekološka znanost. U suprotnosti je sa usvojenim zakonom i Planom gospodarenja otpada. Zašto mi ni sada kada je sve očito jasno ne slušamo struku i znanost.